En 23-årig mand er kort efter klokken 13 onsdag død efter en arbejdsulykke tidligere onsdag på Skoleskibet Danmark under et værftsbesøg i Assens, oplyser Fyns Politi. - Det er en tragisk sag, siger Kenneth Taanquist, vagtchef hos Fyns Politi. Den 23-årige, der er en del af besætningen på skoleskibet, arbejdede i en mast på skibet, da han omkring klokken 11,45 faldt ned. - Han blev kørt til Odense Universitetshospital (OUH), oplyser vagtchefen. Men klokken 13,19 blev manden erklæret død. De pårørende er underrettet. Hjemmehørende i Frederikshavn Politiet, Arbejdstilsynet og Søfartsstyrelsen efterforsker nu sagen. Skoleskibet Danmark er hjemmehørende i Frederikshavn, og det er elever fra uddannelsesinstitutionen Martec i Frederikshavn, som led i uddannelsen som ubefarne skibsassistenter er på togt med Danmark.

Referat:
Manden arbejdede i en mast på skibet, da ulykken skete.